ขอเสนอให้มีการย้ายจุดติดตั้งป้ายชนิด Over Hang “ห้ามรถบางชนิด ขึ้นสะพาน” และ “ห้ามรถบางชนิด ลงอุโมงค์” จำนวน 5 จุด ดังต่อไปนี้ 
1. ก่อนทางขึ้นสะพาน สี่แยก “รัชดา - ลาดพร้าว” บน ถ.รัชดาภิเษก ฝั่งขาเข้า ใกล้กับ ซ.รัชดา 30
2.  ก่อนทางลงอุโมงค์ สี่แยก “สุทธิสาร” บน ถ.รัชดาภิเษก ฝั่งขาเข้า หน้าโรงเรียนพัฒนาบุคลิกภาพและภาษาอาจารย์อุ้ม
3. ก่อนทางลงอุโมงค์ สี่แยก “สุทธิสาร” บน ถ.รัชดาภิเษก  ฝั่งขาออก ใกล้กับ ซ.รัชดา 17
4. ก่อนทางลงอุโมงค์ สี่แยก “ห้วยขวาง” บน ถ.รัชดาภิเษก ฝั่งขาเข้า หน้าคอนโด ไลฟ์ รัชดาภิเษก (Life Ratchadaphisek)
5. ก่อนทางลงอุโมงค์ สี่แยก “ห้วยขวาง” บน ถ.รัชดาภิเษก ฝั่งขาออก ระหว่าง คลองห้วยขวาง – ซอยสุขร่วมกัน
.
โดยป้ายทั้ง 5 จุดดังกล่าวข้างต้น ติดตั้ง บดบัง “ป้ายแนะนำเส้นทาง” ที่ตั้งอยู่ด้านหลัง สาเหตุเพราะป้ายห้าม ชนิด Over Hang มีการติดตั้งด้านหน้า ห่างจากป้ายแนะนำเส้นทางด้านหลัง ในระยะเพียง 50 เมตร เท่านั้น ด้วยปัญหาดังกล่าวนี้ ส่งผลให้ผู้ขับขี่รถ ไม่สามารถมองเห็นข้อความสถานที่บน “ป้ายแนะนำเส้นทาง” ได้ชัดเจน  โดยจะสามารถมองเห็นได้ ก็อยู่ในระยะใกล้ หรือ กระชั้นชิดมาก ทำให้ผู้ขับขี่รถที่ไม่คุ้นเคยเส้นทาง จะไม่สามารถเปลี่ยนช่องทางการเดินรถได้ทัน หรือหากมีการเปลี่ยนช่องทาง ก็ต้องทำในระยะกระชั้นชิดก่อนทางลงอุโมงค์ หรือทางขึ้นสะพาน ซึ่งจะทำให้เกิดอุบัติเหตุขึ้นได้
.
ดังนั้น จึงขอเสนอให้มีการย้ายจุดติดตั้งป้ายชนิด Over Hang “ห้ามรถบางชนิด ลงอุโมงค์” และ “ห้ามรถบางชนิด ขึ้นสะพาน” ทั้ง 5 จุดดังกล่าว โดยย้ายจุดติดตั้งให้ ห่าง จากป้ายแนะนำเส้นทาง อย่างน้อย 200 – 300 เมตร เพื่อให้เกิดระยะห่างระหว่างป้ายไม่ให้เกิดการ บดบัง กันเอง